PATVIRTINTA

Prienų rajono savivaldybės tarybos

2020 m. gruodžio d. sprendimu Nr.

**PRIENŲ RAJONO SAVIVALDYBĖS INFRASTRUKTŪROS PLĖTROS ORGANIZATORIAUS VEIKLOS APRAŠAS**

**I SKYRIUS**

**BENDROSIOS NUOSTATOS**

1. Prienų rajono savivaldybės infrastruktūros plėtros organizatoriaus veiklos aprašas (toliau – Aprašas) reglamentuoja Prienų rajono savivaldybės (toliau – Savivaldybė) infrastruktūros plėtros organizatoriaus funkcijas, teises, valdymą, darbo organizavimo tvarką.
2. Savivaldybės infrastruktūros plėtros organizatoriaus (toliau – Organizatorius) funkcijas Savivaldybės tarybos sprendimu įgyvendina Savivaldybės administracija.
3. Šiame Apraše vartojamos sąvokos atitinka Lietuvos Respublikos savivaldybių infrastruktūros plėtros įstatyme (toliau – Įstatymas) apibrėžtas sąvokas, nebent Apraše yra nurodyta kitaip.

**II SKYRIUS**

**Savivaldybės infrastruktūros plėtros organizatorius,**

**Jo UŽDAVINIAI IR FUNKCIJOS**

1. Savivaldybės administracijos direktorius yra atsakingas už Organizatoriaus uždavinių ir funkcijų tinkamą vykdymą ir Organizatoriaus vidaus darbo organizavimą.
2. Organizatorius yra atskaitingas Savivaldybės tarybai.
3. Organizatoriaus uždaviniai:
   1. užtikrinti Savivaldybės reikmes atitinkančią Savivaldybės infrastruktūros plėtrą;
   2. vadovaujantis Įstatymu, Lietuvos Respublikos vietos savivaldos įstatymu, Lietuvos Respublikos Vyriausybės nutarimais, kitais Lietuvos Respublikos teisės aktais, Savivaldybės tarybos sprendimais, mero potvarkiais, administracijos direktoriaus įsakymais bei šiuo Aprašu, įgyvendinti Organizatoriaus funkcijas bei veiklos strategiją.
4. Organizatoriaus funkcijos:
   1. rengti Savivaldybės infrastruktūros plėtros priemonių planą (toliau – Priemonių planas) ir Savivaldybės infrastruktūros plėtros rėmimo programos (toliau – Programa) lėšų panaudojimo planą; teikti juos Savivaldybės infrastruktūros plėtros rėmimo programos komisijai (toliau – Komisija) išvadai gauti; teikti juos tvirtinti Savivaldybės tarybai ir atsiskaityti Savivaldybės tarybai už jų įgyvendinimą;
   2. rengti Programos lėšų panaudojimo ataskaitą (toliau – Ataskaita); teikti ją tikrinti Savivaldybės kontrolės ir audito tarnybai; teikti ją tikrinti Komisijai išvadai gauti; teikti ją tvirtinti Savivaldybės tarybai; skelbti ją Savivaldybės interneto svetainėje;
   3. administruoti Programos lėšų surinkimą ir jų panaudojimą pagal Priemonių planą;
   4. apskaičiuoti Savivaldybės infrastruktūros plėtros įmoką pagal Lietuvos Respublikos Vyriausybės patvirtiną įmokų nustatymo metodiką ir Prienų rajono savivaldybės tarybos sprendimu patvirtintus Savivaldybės infrastruktūros plėtros įmokos tarifus; priimti sprendimą dėl Savivaldybės infrastruktūros plėtros įmokos mokėjimo dalimis ar atleidimo nuo tokios įmokos mokėjimo;
   5. apskaičiuoti kompensacijas Savivaldybės infrastruktūros plėtros iniciatoriams už patirtas Savivaldybės infrastruktūros plėtros sutartyje nustatytas Savivaldybės infrastruktūros plėtros išlaidas ir administruoti jų išmokėjimą;
   6. rengti ir tvirtinti Savivaldybės infrastruktūros plėtros sutarties standartines sąlygas; pasirašyti Savivaldybės infrastruktūros plėtros sutartis su Savivaldybės infrastruktūros plėtros iniciatoriais; skelbti pasirašytas Savivaldybės infrastruktūros plėtros sutartis Įstatymo 8 straipsnio 6 dalyje nustatyta tvarka; pakeisti arba nutraukti Savivaldybės infrastruktūros plėtros sutartis Įstatymo 8 straipsnio 7–11 dalyse nustatyta tvarka;
   7. inicijuoti Savivaldybės tarybos sprendimo dėl Savivaldybės infrastruktūros pripažinimo prioritetine projekto rengimo procedūras;
   8. Savivaldybės tarybos sprendimu Organizatoriui gali būti priskirtos vykdyti kitos su Savivaldybės infrastruktūros plėtra ir jos įgyvendinimu susijusios funkcijos.
5. Už Įstatymo ir šio Aprašo ir punktuose nurodytų uždavinių ir funkcijų tinkamą įvykdymą atsakingas Savivaldybės administracijos direktorius.

**III SKYRIUS**

**SAVIVALDYBĖS INFRASTRUKTŪROS PLĖTROS ORGANIZATORIAUS VIDAUS VEIKLOS ORGANIZAVIMAS, FUNKCIJŲ PASISKIRSTYMAS IR VALDYMAS**

1. Organizatoriaus darbas organizuojamas pagal Savivaldybės tarybos tvirtinamus Savivaldybės infrastruktūros plėtros organizatoriaus veiklos prioritetus, planavimo organizatoriaus metinius veiklos planus, Savivaldybės ir (ar) vietovės lygmens teritorijų planavimo dokumentus.
2. Organizatoriaus funkcijų įgyvendinimui vadovauja Savivaldybės administracijos direktorius.
3. Savivaldybės administracijos direktorius Organizatoriaus funkcijas, kurios nėra išimtinai priskirtos Savivaldybės administracijos direktoriaus kompetencijai, paveda vykdyti Savivaldybės administracijos struktūriniams padaliniams (skyriams).
4. Organizatoriaus funkcijos Savivaldybės administracijos struktūriniams padaliniams (skyriams) pavedamos vykdytitaip:
   1. Savivaldybės administracijos Statybos ir ekonominės plėtros, Investicijų, Finansų, Architektūros ir urbanistikos skyriai yra atsakingi už šio Aprašo ir papunkčiuose nurodytų Organizatoriaus funkcijų įgyvendinimą*,* išskyrus Priemonių plano ir (ar) Programos lėšų panaudojimo plano ir (ar) Ataskaitos teikimą Savivaldybės tarybai, už kurį atsakingas Savivaldybės administracijos direktorius;
   2. Savivaldybės administracijos Statybos ir ekonominės plėtros ir Finansų skyriai yra atsakingi už šio Aprašo papunktyje nurodytų funkcijų įgyvendinimą;
   3. Savivaldybės administracijos Statybos ir ekonominės plėtros ir Finansų skyriai yra atsakingi už šio Aprašo ir papunkčiuose nurodytų funkcijų įgyvendinimą;
   4. Savivaldybės administracijos Statybos ir ekonominės plėtros skyrius yra atsakingas už šio Aprašo papunktyje nurodytų funkcijų įgyvendinimą, išskyrus Savivaldybės infrastruktūros plėtros sutarties standartinių sąlygų tvirtinimą, Savivaldybės infrastruktūros plėtros sutarčių su Savivaldybės infrastruktūros plėtros iniciatoriais pasirašymą, jų keitimą ar nutraukimą, už kurių įgyvendinimą atsakingas Savivaldybės administracijos direktorius;
   5. Savivaldybės administracijos Statybos ir ekonominės plėtros skyrius ir Architektūros ir urbanistikos skyrius yra atsakingi už šio Aprašo papunktyje nurodytų funkcijų įgyvendinimą.
5. Detalesnis Organizatoriaus funkcijų pasiskirstymas tarp Savivaldybės struktūrinių padalinių (skyrių) ir jų tarnautojų ir (ar) darbuotojų pagal Aprašo punktą apibrėžiamas atitinkamo Savivaldybės struktūrinio padalinio (skyriaus) nuostatuose ir (ar) tarnautojo ar darbuotojo pareigybių aprašymuose.
6. Savivaldybės administracijos direktorius, Savivaldybės administracijos struktūrinių padalinių (skyrių) vedėjai, kuriems šiuo Aprašu pavestos įgyvendinti Organizatoriaus funkcijos:
   1. planuoja ir organizuoja savalaikį ir tinkamą funkcijų atlikimą, kontroliuoja pavestų užduočių ir funkcijų vykdymą;
   2. skiria pavedimus pavaduotojams ir (ar) darbuotojams Organizatoriaus funkcijoms įgyvendinti;
   3. atstovauja Organizatoriui kituose Savivaldybės administracijos struktūriniuose padaliniuose (skyriuose), santykiuose su Savivaldybės infrastruktūros plėtros iniciatoriais, Savivaldybės infrastruktūros valdytojais, kitomis institucijomis, įstaigomis ir organizacijomis, kurie susiję su Organizatoriaus funkcijų tinkamu įgyvendinimu.
7. Savivaldybės administracijos struktūrinių padalinių (skyrių) vedėjai už jiems pavestųOrganizatoriaus funkcijų vykdymą yra atskaitingi Savivaldybės administracijos direktoriui.

**IV SKYRIUS**

**SAVIVALDYBĖS INFRASTRUKTŪROS PLĖTROS ORGANIZATORIAUS TEISĖS**

1. Organizatorius, įskaitant atskirus Savivaldybės administracijos struktūrinius padalinius (skyrius), kuriems šio Aprašo nustatyta tvarka pavestos Organizatoriaus funkcijos, vykdydamas jam pavestas funkcijas, turi teisę:
   1. gauti iš visų Savivaldybės administracijos struktūrinių padalinių (skyrių), administracijos filialų (seniūnijų), Savivaldybės tarnautojų ir darbuotojų, Savivaldybės valdomų įmonių, biudžetinių įstaigų ir viešųjų įstaigų, kurių steigėja yra Savivaldybė, kitų juridinių asmenų, patikėjimo ar nuosavybės teise valdančių ir naudojančių Savivaldybės infrastruktūrą, informaciją, reikalingą Organizatoriaus kompetencijai priskirtiems klausimams nagrinėti ir spręsti;
   2. gauti iš Savivaldybės infrastruktūros plėtros iniciatorių informaciją, reikalingą Organizatoriaus kompetencijai priskirtiems klausimams nagrinėti ir spręsti;
   3. gauti iš Savivaldybės administracijos struktūrinių padalinių (skyrių), Savivaldybės infrastruktūros valdytojų išvadas dėl rengiamų dokumentų bei pasitelkti jų atstovus jiems rengti;
   4. teikti Savivaldybės administracijai pasiūlymus Organizatoriaus kompetencijos klausimais;
   5. atstovauti Organizatorių komisijose, darbo grupėse, projektų įgyvendinimo ar priežiūros grupėse, rengti pasitarimus svarbiausiems klausimams svarstyti;
   6. kviesti įstaigų, įmonių ir organizacijų atstovus, Savivaldybės infrastruktūros plėtros iniciatorius nagrinėjant ir sprendžiant Organizatoriaus kompetencijai priskirtus klausimus;
   7. naudotis kitomis teisės aktuose numatytomis teisėmis.
2. Organizatorius taip pat turi visas teises, kurios jam pagal kompetenciją suteikiamos Įstatymo ir jo įgyvendinančiųjų teisės aktų pagrindu.

**V SKYRIUS**

**BAIGIAMOSIOS NUOSTATOS**

1. Aprašas gali būti keičiamas ir (ar) papildomas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_